b'\n_START_ARTICLE_\nDansk Elbil Komite\n_START_PARAGRAPH_\nDansk Elbil Komite DELK er en forening med hjemsted i K\xc3\xb8benhavn. Den blev oprettet den 6. juni 1980, med det form\xc3\xa5l at udbrede kendskab til og anvendelse af elbiler og andre elektriske vejk\xc3\xb8ret\xc3\xb8jer, fremme produktion af s\xc3\xa5danne med tilh\xc3\xb8rende komponenter samt formidle udveksling af erfaringer blandt brugere af elbiler._NEWLINE_Som medlemmer optager foreningen erhvervsvirksomheder, offentlige og private institutioner samt enkeltpersoner, som kan tilslutte sig foreningens form\xc3\xa5l._NEWLINE_Repr\xc3\xa6sentantskabet er \xc3\xb8verste myndighed i Dansk Elbil Komite og afholder et ordin\xc3\xa6rt m\xc3\xb8de en gang \xc3\xa5rligt. Foreningen ledes af en bestyrelse p\xc3\xa5 6 medlemmer. Repr\xc3\xa6sentantskabets formand er formand for bestyrelsen. Bestyrelsens \xc3\xb8vrige 5 medlemmer v\xc3\xa6lges af repr\xc3\xa6sentantskabet blandt dettes medlemmer. Per J\xc3\xb8rgensen M\xc3\xb8ller er foreningens Formand.'